শেয়ারবাজার রিপোর্ট: আগামী ১২ সেপ্টেম্বর অনুষ্ঠিত হচ্ছে বাংলাদেশ সিকিউরিটিজ অ্যান্ড এক্সচেঞ্জ কমিশনের (বিএসইসি) ২৫ বছর পূর্তি অনুষ্ঠান। এই ২৫ বছরে পুঁজিবাজারের নানা সংস্কার করা হয়েছে। যার ফলশ্রুতিতে বর্তমান পুঁজিবাজার একটি শক্ত প্লাটফর্মে এসে দাঁড়িয়েছে। ১৯৯৩ সালের ৩ মে সিকিউরিটিজ ও এক্সচেঞ্জ কমিশন অধ্যাদেশ ১৯৯৩ (অধ্যাদেশ নং-৩) জারী হয়। অত:পর জাতীয় সংসদে উক্ত অধ্যাদেশ উত্থাপিত হয়ে পাশ হওয়ার পর ৮ জুন, ১৯৯৩ সনে বাংলাদেশ গেজেট প্রকাশিত হয় এবং ঐদিনই এসইসি (সিকিউরিটিজ ও এক্সচেঞ্জ কমিশন ) প্রতিষ্ঠিত হয়।